
B7‑0519/2011

Riżoluzzjoni tal-Parlament Ewropew għal talba għal opinjoni mill-Qorti tal-Ġustizzja dwar il-kompatibbiltà, mat-Trattati, tal-Protokoll dwar il-Ftehim ta' Sħubija tas-Sajd bejn l-UE u l-Marokk

Il-Parlament Ewropew,
–
wara li kkunsidra l-Artikoli 3(5) u 21 tat-Trattat dwar l-Unjoni Ewropea,
–
wara li kkunsidra l-Artikoli 218(6) u (11) tat-Trattat dwar il-Funzjonament tal-Unjoni Ewropea,

–
wara li kkunsidra r-Regolament tal-Kunsill (KE) Nru 764/2006 tat-22 ta' Mejju 2006 dwar il-konklużjoni tal-Ftehim ta' Sħubija tas-Sajd bejn il-Komunità Ewropea u r-Renju tal-Marokk

–
having regard to the proposal for a Council decision on the conclusion of a Protocol setting out the fishing opportunities and financial compensation provided for in the Fisheries Partnership Agreement between the European Union and the Kingdom of Morocco and to the Council’s request for the consent of the European Parliamentwara li kkunsidra l-proposta għal deċiżjoni tal-Kunsill dwar il-konklużjoni ta' Protokoll li jistabbilixxi l-opportunitajiet ta' sajd u kumpens finanzjarju previsti fil-Ftehim ta' Sħubija tas-Sajd bejn l-Unjoni Ewropea u r-Renju tal-Marokku t-talba tal-Kunsill għall-approvazzjoni tal-Parlament Ewropew
–
wara li kkunsidra l-Artikolu 90(6) tar-Regoli ta' Proċedura tiegħu,

A.
billi l-ewwel Protokoll dwar il-Ftehim ta' Sħubija tas-Sajd bejn il-Komunità Ewropea u r-Renju tal-Marokk skada fit-28 ta' Frar 2011;
B.
billi Protokoll ġdid li jistabbilixxi l-opportunitajiet tas-sajd u l-kumpens finanzjarju previsti fil-Ftehim ta' Sħubija tas-Sajd bejn l-Unjoni Ewropea u r-Renju tal-Marokk, ġie ffirmat fit-13 ta' Lulju 2011;
C.
billi l-konklużjoni ta' Protokoll ġdid teħtieġ il-kunsens tal-Parlament Ewropew qabel ma l-Protokoll jista' jiġi adottat mill-Kunsill;
D.
billi l-applikazzjoni tal-Protokoll il-ġdid testendi għall-ibħra lil hinn mill-kosta tas-Saħara tal-Punent, li ilhom fuq il-lista tat-Territorji li ma Jiggvernawx Lilhom Infushom mill-1963;
E.
billi, sabiex ikunu konformi mal-liġi internazzjonali, l-attivitajiet ekonomiċi relatati mar-riżorsi naturali ta' Territorju li ma Jiggvernax Lilu Nnifsu għandhom isiru għall-benefiċċju tal-poplu ta' tali territorju, u skont ix-xewqat tagħhom; billi ma ntweriex kif il-kontribut finanzjarju tal-Unjoni qed jintuża għall-benefiċċju tal-poplu tas-Saħara tal-Punent; 
F.
billi dawn l-obbligi jorbtu mhux biss lill-Marokk iżda lill-Unjoni wkoll bħala l-benefiċjarju ewlieni tal-Ftehim ta' Sħubija tas-Sajd u l-Protokoll tiegħu;
1.
Huwa tal-fehma li hemm inċertezza legali dwar jekk il-Protokoll il-ġdid huwiex konformi mal-liġi internazzjonali fir-rigward tal-interessi soċjo-ekonomiċi tat-Territorju li ma Jiggvernax Lilu Nnifsu fis-Saħara tal-Punent u l-isfruttament tar-riżorsi naturali tiegħu, u b'hekk jekk il-Protokoll il-ġdid huwiex kompatibbli mat-Trattati, f'dan ir-rigward;
2.
Jiddeċiedi li jfittex l-opinjoni tal-Qorti tal-Ġustizzja dwar il-kompatibbiltà tal-Protokoll imsemmi hawn fuq, mat-Trattati;

3.
Jagħti istruzzjonijiet lill-President tiegħu biex jgħaddi din ir-riżoluzzjoni lill-Kunsill u lill-Kummissjoni għal informazzjoni u biex jieħu l-miżuri neċessarji biex jikseb tali opinjoni min-naħa tal-Qorti tal-Ġustizzja.

